Un nou curs dels Tallers de Convivència i Dependència començarà al setembre
2025-07-24

L’Ajuntament de Burjassot, a través de la Regidoria de Majors que dirigeix Mª Ángeles Navarrro, tornarà a oferir, al setembre, un nou curs dels tallers del Programa de Convivència i Dependència, dirigit a les persones majors del municipi.

El taller de punt de ganxo començarà el 8 de setembre i s’impartirà en el Centre Social Bailèn els dilluns, dimecres i divendres de 16.00-19:00 h. També el dia 8, començarà el taller de Comprensió de Lectoescriptura, Matemàtiques i Llenguatge de Primària en el Centre Social Vila del Pilar que es desenvoluparà els dilluns, els dimarts i els dimecres de 17.00-18.00 h. El  8 i el 9 de setembre començarà el taller de Gerontogimnàstica en el Centre Social Vila del Pilar i l’en Centre Social la Granja que s’impartiran els dilluns i els dimecres de 9.30 a 10.30 h i els dimarts i dijous, de 17.00 a 18.00 h, respectivament.

DÍPTIC INFORMATIU

El 9 de setembre, començarà el taller de Dibuix i Pintura, que s’impartirà tant els dimarts, dimecres i dijous de 9.30 a 12:30 h en el Centre Social Vila del Pilar. El 15 i 16 de setembre començarà el taller de Taitxí, en el Centre Social Vila del Pilar i en el Centre Social Isaac Peral els dilluns i dimecres de 10.45 a 11.45 h i els dimarts i dijous de 10.45 a 11.45 h, respectivament.

L’1 d’octubre, començarà el taller de Memòria en el Centre Social Ausiàs March que s’impartirà els dimecres, de 17.30 a 19 h. I finalment, el 2 d’octubre, iniciaran en el Centre Social Vila del Pilar les classes de Flamenc d’iniciació de 10.00 a 11.00 h els dijous i les Flamenc (avançat) el mateix dia de 11:00 a 12.00 h. El taller de Costura i Confecció serà en el Centre Social Bailèn els dimarts i els dijous de 16.00 a 18.30 h.

Les persones interessades hauran d’acudir al centre social en l’horari on es realitza el curs en el qual estiguen interessades i la persona que l’imparteix proporcionarà la informació pertinent.